CELEX: 32017D0900
Language: hr
Date: 2017-05-22 00:00:00
Title: Odluka Vijeća (EU) 2017/900 od 22. svibnja 2017. o osnivanju Ad hoc radne skupine za članak 50. UEU-a kojom predsjeda Glavno tajništvo Vijeća

25.5.2017   
            
            
               HR
            
            
               Službeni list Europske unije
            
            
               L 138/138
            
         ODLUKA VIJEĆA (EU) 2017/900
   od 22. svibnja 2017.
   o osnivanju Ad hoc radne skupine za članak 50. UEU-a kojom predsjeda Glavno tajništvo Vijeća
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Ugovor o funkcioniranju Europske unije, a posebno njegov članak 240. stavak 3.,
   uzimajući u obzir Odluku Europskog vijeća 2009/881/EU od 1. prosinca 2009. o predsjedanju Vijećem (1), a posebno njezin članak 4.,
   budući da:
   
               (1)
            
            
               Europsko vijeće zaprimilo je 29. ožujka 2017. obavijest Ujedinjene Kraljevine o njezinoj namjeri da se povuče iz Europske unije, čime je pokrenut proces iz članka 50. Ugovora o Europskoj uniji (UEU).
            
         
               (2)
            
            
               Europsko vijeće usvojilo je 29. travnja 2017. smjernice, kako je predviđeno u članku 50. stavku 2. UEU-a. Posebice je potvrdilo postupovne aranžmane utvrđene u Prilogu izjavi 27 šefova država ili vlada te predsjednikâ Europskog vijeća i Europske komisije od 15. prosinca 2016. U skladu s točkom 4. navedenog priloga, između sastanaka Europskog vijeća, Vijeće i Odbor stalnih predstavnika vlada država članica (Coreper), uz potporu zasebne radne skupine sa stalnim predsjednikom, osigurat će da se pregovori odvijaju u skladu sa smjernicama Europskog vijeća i pregovaračkim smjernicama Vijeća te će osigurati upute za pregovarača Unije.
            
         
               (3)
            
            
               Stoga bi trebalo osnovati Ad hoc radnu skupinu za članak 50. UEU-a („Ad hoc radna skupina”) sa stalnim predsjednikom.
            
         
               (4)
            
            
               
                  Ad hoc radna skupina trebala bi pomagati Coreperu i Vijeću u svim pitanjima koja se odnose na povlačenje Ujedinjene Kraljevine iz Unije. Ad hoc radna skupina trebala bi posebice pomagati Coreperu i Vijeću tijekom pregovora na temelju članka 50. UEU-a, u skladu sa smjernicama Europskog vijeća i pregovaračkim smjernicama Vijeća. Osim toga, Ad hoc radna skupina mogla bi pružati pomoć u vezi s pitanjima koja se odnose na proces iz članka 50. UEU-a, a o kojima se ne pregovara s Ujedinjenom Kraljevinom.
            
         
               (5)
            
            
               S obzirom na privremenost procesa iz članka 50. UEU-a Ad hoc radna skupina trebala bi prestati postojati nakon što ispuni svoj mandat.
            
         
               (6)
            
            
               Slijedom obavijesti na temelju članka 50. UEU-a, član Europskog vijeća ili Vijeća koji predstavlja državu članicu koja se povlači ne sudjeluje ni u raspravama Europskog vijeća ili Vijeća ni u donošenju odluka koje se na nju odnose,
            
         DONIJELO JE OVU ODLUKU:
   Članak 1.
   Osniva se Ad hoc radna skupina za članak 50. UEU-a.
   Tom radnom skupinom predsjeda Glavno tajništvo Vijeća.
   Članak 2.
   
      Ad hoc radna skupina za članak 50. UEU-a pomaže Coreperu i Vijeću u svim pitanjima koja se odnose na povlačenje Ujedinjene Kraljevine iz Unije.
   Ona prestaje postojati nakon što ispuni svoj mandat.
   Članak 3.
   Ova Odluka stupa na snagu na dan donošenja.
   Objavljuje se u Službenom listu Europske unije.
   
      Sastavljeno u Bruxellesu 22. svibnja 2017.
      
         
            Za Vijeće
         
         
            Predsjednik
         
         L. GRECH
      
   
   
      (1)  SL L 315, 2.12.2009., str. 50.